text: Elin vandt den første iPad i TV SYDs Facebook-konkurrence
  30 november 2015 kl. 15.49
  Elin Outzen fra Tønder er første vinder i TV SYDs Facebook-konkurrence.
  Der er en ny iPad på vej til familien Nielsen i Tønder.
  Elin Outzen Nielsen sendte os i sidste uge sit mest julede billede og deltog på den måde i vores konkurrence på Facebook om en iPad.
  Den 41-årige pædagogiske assistent fra Nordre Børnehave i Tønder indrømmer, at hun ikke får set TV SYD hver eneste aften, men næsten.
  - Jeg har set TV SYD hele mit liv, og mine forældere var også medlem af Club Syd, fortæller hun midt i glæden over sin nye iPad.
  